Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 894

5. ÉVFOLYAM EMBER A TERMÉSZETBEN SZERVEZÉSI KERET: EPOCHA Éves időkeret: 15 hét 1. A TÉMAKÖR CÍME A növények élete KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek Figyelem, megfigyelés Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Szabálykövetés Én-képességek Önállóság Eszközhasználati készségek, képességek Forráshasználat Könyvtárhasználat Szótár-, lexikonhasználat Szerszámhasználat Számítógép-használat Attitűdök, állapotok Próbálkozási hajlandóság Céltudatosság Kíváncsiság ISMERETEK, TARTALMAK, FELADATOK Ismerkedés a laboratóriumi eszközökkel: A kísérletezés szabályai, laboratóriumi eszközök balesetmentes használata különös tekintettel a borszeszégőre és a vegyi anyagokra. A mikroszkóp használatának megismerése. A virágos növények testfelépítése: A virágos növény szervei: létfenntartó szervek: gyökér, szár, levél; szaporítószervek: virág, termés. Fák és cserjék részei. 2008/177. szám A virágos növények szaporodása: A virág részei: ivarlevelei: porzó és termő rész; a virág takarólevelei: csészelevelek és sziromlevelek, illetve lepellevelek. Megporzás: állatok és szél által. A termés fajtái: száraz termés, húsos termés. A termés részei: maghéj, sziklevél, csíra. A termések „trükkjei” a magvak sikeres terjedéséhez. A virágos növények anyagcseréjének vizsgálata: Tápanyagok szállítása a szervek között szállítónyalábokban történik. A növény lélegzik és párologtat a gázcserenyílásokon keresztül. A növények oxigéntermelése. Raktározott tápanyagok: keményítő, olajok. Vitaminok. Zöldségek: Paradicsom, paprika, zöldborsó, bab, káposzta, burgonya, vöröshagyma és sárgarépa vizsgálata. Szempontjai: Melyik részét fogyasszuk: bogyótermés, hüvelytermés, karógyökér; egynyári-, kétnyári növény; termesztése: magját, gumóját vetjük, palántáját ültetjük, hagymáját duggatjuk. Gyümölcsök: Alma, körte, szilva, cseresznye és meggy, kajszibarack, őszibarack vizsgálata. Csonthéjas termés, almatermés részei: kocsány, viaszos terméshéj, terméshús, mag, csonthéj illetve hártyás falú rekesz. A szőlő és a bor: A szőlő növény részei: gyökérzet, tőke, vesszők, kacsok, virágzat, fürtök. Fajtái: csemegeszőlő, mazsolaszőlő, borszőlő. A szőlő gondozása. Kártevői: peronoszpóra, lisztharmat. A borkészítés: szüretelés, szőlő összezúzása, préselése, a must erjedése (forrása). A kiforrt bort ülepítik, lefejtik. A bor hatása az emberi szervezetre. A biogazdálkodás, biotermények Ajánlott olvasmányok, ajánlott források: Janice VanCleave: SH Junior Biológia; D. Aichele – M. Golte-Bechtle: Mi virít itt?; Gerald Durrell: Az amatőr természetbúvár; David Burnie: A növény (Szemtanú sorozat); David Attenborough: A növények magánélete (film); Ötletek még: www.ovegesegylet.hu/Cd/5.osztaly/index.html; http://zoldseg.lap.hu/; http://gyumolcs.lap.hu/ AJÁNLOTT TEVÉKENYSÉGEK – Őszi séta során többféle lágyszárú virágos növény, különféle levelek és termések gyűjtése. – A virágos növények testfelépítésének vizsgálata a begyűjtött növények megfigyelésével. – A virágos növények szaporodásának vizsgálata, nagy és kinyílott virág részeinek megfigyelésével. – A virágos növények szaporodásának vizsgálata, csírázásnak indult babnövényke részeinek megfigyelésével. – A termések „trükkjeinek” megfigyelése a sikeres elterjedés érdekében, a begyűjtött termések vizsgálatával. – A növények tápanyagszállításának vizsgálata, több órára festékes vízbe helyezett fehér szegfű megfigyelésével. – A növények tápanyagszállításának vizsgálata, festékes vízbe állított babpalánta gyökér, szár és levél metszeteinek mikroszkópos megfigyelésével. – A növény párologtatásának kimutatása cserepes növény levelére borított nejlonzacskó megfigyelésével. – A növény párologtatásának kimutatása cserepes növény levelére ragasztott kobaltpapír vizsgálatával. – A növényi oxigéntermelés bemutatása üveg vízbe helyezett vízinövény tartós megvilágításával és a keletkező oxigén felfogásával. – A levelek gázcserenyílásának vizsgálata, a növényi levelek színének és fonákjának mikroszkóppal történő megfigyelésével. – A növények raktározott anyagai közül a növényi olaj kimutatása dió magjának itatóspapírra történő dörzsölésével. – A növények raktározott anyagai között a keményítő kimutatása különböző növényi részek jódozása révén. – A különböző zöldségek és gyümölcsök eredetének, származásának és történelmének kinyomozása az internet segítségével, és kiselőadás készítése az összegyűlt adatokból. – A különböző zöldségek vizsgálata a valódi növények megfigyelésével. – A babszem fehérjetartalmának kimutatása salétromsav bab magra történő cseppentésével és a változások megfigyelésével. – Sárgarépa karotin tartalmának kioldása étolajba. – A különböző gyümölcsök vizsgálata a valódi termések megfigyelésével. – A gyümölcsök viaszos héjának vizsgálata sima illetve benzines vattával áttörölt alma héjára víz csöppentésével és az eredmény megfigyelésével. – A szőlő termésének vizsgálata valódi gyümölcs megfigyelésével. – A szőlő cukortartalmának kimutatása Fehling I. és Fehling II. oldat segítségével. – Bor készítése szőlőből, közben a keletkező széndioxid gáz felfogása lombikban és kimutatása meszes víz illetve gyertya lángjának segítségével. 2008/177. szám 2. A TÉMAKÖR CÍME Ismerkedjünk az anyagokkal! KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Hipotézisalkotás – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK Az összes alábbi ismeretre vonatkozóan legfontosabb a saját tapasztalás és megfigyelés: Megfigyelés, vizsgálódás adott szempont szerint, a megfigyelést segítő egyszerű eszközök használatával. Megfigyelések, vizsgálatok, kísérletek tapasztalatainak értelmezése, egyszerű megfogalmazása, rögzítése, ábrázolása. Az anyagok jellemzése: Anyagok csoportosítása. Halmazállapotok: szilárd, folyékony, légnemű. Az anyagok összetétele: Egynemű anyagok, keverékek. A gázok tulajdonságai: Alakjuk, térfogatuk meghatározása. Legfontosabb jellemzője a nyomás. Mi befolyásolhatja a gázok nyomását. A folyadékok tulajdonságai: Alakjuk, térfogatuk meghatározása. Önthetőek, mert részecskéik elgördülnek egymáson. Összenyomhatóságuk, keverhetőségük. A szilárd anyagok: Alakjuk és térfogatuk meghatározása. Jellemző tulajdonságaik: keménység, rugalmasság, képlékenység, törékenység. A halmazállapot változása: Olvadás, fagyás, párolgás, lecsapódás. Forrás. A halmazállapot-változás és a térfogatváltozás összefüggései. A víz különböző halmazállapotai. A hőmérséklet észlelése, mérése: Hőmérséklet és a mérésének problematikája. Hőtágulás. Hőmérsékleti skála, Celsius-skála. A hőterjedés: Kiegyenlítődésre törekvés. Hőáramlás, hővezetés, hősugárzás. Hőszigetelők, hővezetők. Az égés: Az égés feltételei: éghető anyag, gyulladási hőmérséklet, oxigén. Az égés során megváltozik az anyagi részecskék szerkezete. Az égést hőfelszabadulás kíséri. Lassú égés, gyors égés. A tűzoltás szabályai. A fény: A fény terjedése. Árnyék, fényvisszaverődés, fényelnyelés, fénytörés. Domború lencse, homorú lencse. Színek. Ajánlott olvasmányok, ajánlott források: Tomáš Borec: Jó napot, Ampère úr!; Janice VanCleave: SH Junior Kémia; Mi Micsoda Kísérletek könyve, Tessloff és Babilon Kiadó; Colin Siddons: Fizikai kísérletek; internetes helyek: www.freeweb.hu/hmika/Erdekes/Html/Homero.swf; www.ovegesegylet.hu/Cd/5.osztaly/index.html AJÁNLOTT TEVÉKENYSÉGEK – Többféle anyag saját ötlet, majd feladatlap alapján való csoportosítása (szín, szag, halmazállapot, mágnesezhetőség, vízben oldhatóság, áram vezetése, éghetősége stb.) – Tanítsuk meg a szag vizsgálatának helyes elvégzését! – Egynemű és keverék anyagok vizsgálata csapvíz és desztillált víz összehasonlításával, majd elpárologtatásával. – Konyhasó és vaspor keverékének szétválasztása. A tanulók tervezzék meg homok és só keverékének szétválasztását. – A gázok összenyomhatóságának bizonyítása fecskendőben lévő levegő összepréselésével. – A levegő nyomásának kiegyenlítődésre törekvésének bemutatása felfújt luftballonnal és annak 2008/177. szám elengedésével. – A folyadékok összenyomhatatlanságának bizonyítása fecskendőben lévő víz „összepréselésével”. – A folyadékok önthetőségének demonstrálása, a folyadék részecskéit színes gyöngyökkel, golyókkal modellálhatjuk. – Folyadékok keveredésének vizsgálatára vizet kevertessünk ecettel és olajjal. – Különböző sűrűségű folyadékok részecskemozgásának bemutatására mézbe, vízbe és tojásfehérjébe csöppentessünk tintát. – Szilárd anyagok keménységének vizsgálatára különféle szilárd anyag tűvel való karcolási próbája. – Szilárd anyagok képlékenységének, rugalmasságának és törékenységének vizsgálata, és a kapott eredmények táblázatban való ábrázolása. – A víz halmazállapot-változásának vizsgálata jég olvasztásával. – Az anyag fagyáskori térfogatváltozásának vizsgálata folyékony viasz és víz fagyasztásával. – Az emberi bőr hőmérsékletérzékelésének szubjektivitásának megfigyelése, bal kéz hideg, jobb kéz meleg vízbe merítése után közös langyos vízbe helyezés után tapasztalatok megbeszélése. – Szilárd anyagok hőtágulásának megfigyelése, hosszú rézdrót több gyertyával történő melegítésével és a drót hosszúságváltozásának megfigyelésével. – Folyadékok hőtágulásának megfigyelése, színültig töltött gömblombik kézi melegítésével és a folyadékszint megfigyelésével. – Hőáramlás megfigyelése folyadékban, konfettivel teleszórt víz melegítésével és a papírkorongok mozgásának vizsgálatával. – A hővezetés vizsgálata, anyagok hővezető illetve hőszigetelő tulajdonságának megfigyelése, különböző anyagok forró vízbe helyezésével és tapintásos vizsgálatával. – Hősugárzás jelenségének megfigyelése fűtőtest vagy izzólámpához közel rakott kézzel. – Az égés során megváltozó anyagszerkezet és az égés feltételeinek vizsgálata fém kanálba helyezett viaszdarabka melegítésével. – Az égés feltételeinek és a levegő összetételének vizsgálata vízbe állított égő gyertya lefedésével. – A lassú és gyors égés bemutatására csiszolt vaslemez vízbehelyezésével és rozsdaképzésével, illetve vaspor lángba szórásával és elégetésével. – Tűzoltó készülék használatának, működésének elmagyarázása. – A fény egyenes vonalú terjedésének megfigyelése slagdarabon keresztül. – Fehér lap, fekete lap, üveglap és tükör fényvisszaverő tulajdonságainak vizsgálata. – A fénytörés jelenségének vizsgálata vízzel telt pohárba helyezett szívószál megfigyelésével. Fehér fény színekre bontásának vizsgálata prizmával, illetve vízesedénybe helyezett tükörrel. – Domború és homorú lencséken átbocsátott fénynyaláb megfigyelése. 3/1. A TÉMAKÖR CÍME Milyen idő várható? KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Adatokkal (információval) való műveleti képességek – válogató, osztályozó, rendszerező képesség – Algoritmikus gondolkodás, algoritmusok követése – Események rendezése. bekövetkezésük oka jelentőségük, következményeik, értékük szerint. Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat 2008/177. szám Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK – Az időjárás elemei: napsugárzás, hőmérséklet, szél, csapadék. – A levegő fölmelegedése: Nap hősugárzása és talaj melegítő hatása. A talaj által felmelegedett levegőrétegek. Üvegházhatás. Emberi tevékenység hatása az üvegházhatásra. – A levegő hőmérsékletének változása: Napi középhőmérséklet. Napi hőingás. Havi középhőmérséklet, évi középhőmérséklet. Évi közepes hőingás. – Víz a légkörben: A víz körforgása. Felhőképződés. Csapadékformák: eső, hó, köd, harmat, dér, zúzmara, ónos eső, jégeső. – A szél: Légnyomás. A levegő mozgása. A szél jellemzése irányával és erősségével. A légmozgásfajtái: szélcsend, szellő, szél, viharos szél, orkán. – A helyi időjárás: Időjárás megfigyelése. – Éghajlat: Hazánk átlagos időjárása. Magyarország éghajlati diagrammjai: havi-, évi középhőmérsékletek, évi átlagos csapadékösszeg, évi napfénytartam, uralkodó szélirány. Ajánlott olvasmányok, ajánlott források: Földrajzi Atlasz, A Föld nevű bolygó (Oxford University Press), Mi MICSODA sorozat 08. kötet Rainer Crummenerl: Az időjárás, interneten az alábbi honlapok: www.met.hu/omsz.php; www.metnet.hu; www.idokep.hu; www.ovegesegylet.hu/Cd/5.osztaly/index.html AJÁNLOTT TEVÉKENYSÉGEK – A levegő fölmelegedésének vizsgálata különféle talajtípusok és magának a levegőnek asztali lámpával történő melegítése által. – Az üvegházhatás megfigyelése napon hagyott lefedett és nyitott üvegedények hőmérsékletének vizsgálatával. – Hőingás és középhőmérséklet számítása internetes adatbázisokból nyert valódi időjárási adatokkal. Napi hőingás és napi középhőmérséklet számítása saját, teljes napon át óránként mért hőmérsékleti adatokkal. – A víz körforgásának vizsgálata víz melegítésével és üveglapon való kicsapatásával. – Csapadékmérő edény készítése, és használata. – A légnyomás változásának kimutatására üres pohárra szorított lufidarabkára ragasztott hurkapálca megfigyelésével – Szélmérő berendezés készítése és használata. – Időjárás elemeinek egy héten át tartó megfigyelése, jegyzőkönyvben rögzítése, majd ábrázolása táblázatban, vonal-, oszlop- vagy kördiagramon. Hőingás és középhőmérséklet számítása a mért adatokból. – Magyarország és a Kárpát-medence éghajlatának vizsgálata és megismerése, a földrajzi atlasz speciális időjárási térképeinek használatával. – Az interneten található meteorológiai témájú honlapok megismerése, bebarangolásuk. 3/2. A TÉMAKÖR CÍME Nekem térkép-e táj KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Kreativitás – Tájékozódás a térben – Analógiák felismerése és követése – Algoritmikus gondolkodás, algoritmusok követése Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság 2008/177. szám ISMERETEK, TARTALMAK, FELADATOK A térkép: A térkép meghatározása. Jelrendszer, méretarány, vonalas aránymérték. A térképek fajtái: földrajzi és szaktérképek. A térkép jelrendszere: Jelmagyarázat. Magasságábrázolások: szintvonalas, színfokozatos – színkulcs segítségével –, domborzatárnyékolásos. Mérések a térképen: légvonalbeli távolság, gördülő távolságmérő, kilométer-hálózat. Tájékozódás iránytű és a térkép segítségével: Világtájak: kelet, nyugat, észak, dél. Iránytű. Tájolás. Az északi irány meghatározásának többféle módja. Kirándulás tervezése AJÁNLOTT TEVÉKENYSÉGEK – Egy ősember- vagy indiántérkép megfejtése a jelmagyarázata alapján. – Saját térkép készítése (egyéni jelrendszerrel) egy ismert területről. – Városok, domborzati elemek légvonalbeli távolságának meghatározása a térkép méretarányának használatával. – Városok, domborzati elemek légvonalbeli távolságának meghatározása a térkép vonalas aránymértékének használatával. – Üres szintvonalas ábrázolású térképrészlet színkulcs alapján történő kiszínezése (színfokozatossá tétele). – Kanyargós útvonal mérése körzővel, cérnával és gördülő távolságmérővel. – Gördülő távolságmérő készítése. – Helyi, nagyléptékű térképen adott szakaszok távolságának lemérése, majd ennek ellenőrzése a valóságban, terepen. – A tájoló használatának megismerése. – Tájékozódási verseny terepen, párban, vagy kis csoportban. – Az északi irány meghatározása: – iránytűvel, – Nap és karóra segítségével, – gnomonnal, – a Sarkcsillag segítségével. – Kirándulás tervezése internetes útvonaltervező program segítségével. – Különböző térképek keresése az interneten keresőprogram használatával. 4. A TÉMAKÖR CÍME Földrajzi környezetünk KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Adatokkal (információval) való műveleti képességek – válogató, osztályozó, rendszerező képesség – Hipotézisalkotás – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság 2008/177. szám ISMERETEK, TARTALMAK, FELADATOK – Földrajzi környezet – Domborzat: Síkság: alföld, fennsík; domb, dombság; hegy, hegység: középhegység, magashegység. Hegygerinc, hegycsúcs, völgy, medence. – A földfelszín felépítése: Kőzetréteg, talaj. Kőzetek: vulkáni kőzetek: (lávából andezit, bazalt, vulkáni hamuból vulkáni tufák. Üledékes kőzetek: mészkő, kavics, agyag, homok, lösz, kőszén. Átalakult kőzetek. Ásványok, ércek. – A víz földrajza: Légköri vizek. Felszíni vizek. Felszín alatti vizek: talajnedvesség, talajvíz; víztartó kőzetek, vízzáró kőzetek, artézi víz; ásványvíz, gyógyvíz, hévíz. – Folyók: forrás, patak, folyó, folyam. Vízgyűjtő terület, vízválasztó, főfolyó, mellékfolyók, folyó eredése, torkolata. Hordalék, zátony, sziget. Vízállás, vízjárás. Apadás, áradás, gát, árvíz, árvízvédelem, belvíz. Magyarország nagy folyói. – Tavak: tómedencék létrejöttének okai: süllyedés, szél munkája nyomán, holtág, kráter tó, mesterséges tó. A tavak életciklusai: feltöltődés, mocsár. Magyarország nagy tavai. – A földfelszín nagy változásai: építő és romboló munka. A külső erők szerepe: hőingadozás, jég, szél, csapadék, folyóvizek. Ezek munkája nyomán: aprózódás, mállás, feltöltődés. – A mészkőhegységek formakincse: beszivárgó csapadékvíz munkája nyomán: víznyelők, barlang, cseppkő. Barlangi patak. – A talaj: a talajképződés, humusz, morzsás szerkezet. Típusai: mezőségi talaj, erdőtalaj, homoktalaj, agyagtalaj. A szántóföldek termőtalajának javítása trágyázással, műtrágyával. A talajszennyezés és az emberi tevékenység szerepe a talajréteg pusztulásában. – Az ember szerepe a földrajzi környezet alakításában: bányászat, meddőhányók. Hulladéklerakók, veszélyes hulladékok. Talajszennyezés, vízszennyezés, levegőszennyezés. Szelektív hulladékgyűjtés. Ajánlott olvasmányok, ajánlott források: Földrajzi atlasz; A Föld nevű bolygó (Oxford University Press); Németh Imre–Némethné Katona Judit: Zöld kalandra fel! (http://mek.oszk.hu/00100/00149/), Környezetvédelemmel foglalkozó, sok praktikus linket és cikket tartalmazó oldalak: http://www.humusz.hu/, www.ovegesegylet.hu/Cd/5.osztaly/index.html internetes játékok: www.kukabuvar.hu/download/cdrom/nyiknyik.swf, www.kukabuvar.hu/download/cdrom/vasarlas.swf AJÁNLOTT TEVÉKENYSÉGEK – Domborzati felszínformák létrehozása agyagból. – Kőzetek vizsgálata párban, különböző típusú kőzetek szemcseméretének, színének, keménységének, fehér papíron hagyott nyomának, ecettel való kölcsönhatásának megfigyelésével; a megfigyelt eredmények táblázatba foglalásával és értékelésével. – Vízzáró és víztartó rétegek vizsgálata, illetve forrás létrehozása agyag és homok segítségével. – Különböző ásványvizes palackcímkék gyűjtése és egy Magyarország térképen a kutak helyének bejelölése. – Európa fekete-fehér domborzati térképén néhány nagyfolyó vízgyűjtő területének kiszínezése. – A víz munkájának vizsgálatára homokozóban, kis lejtésű és nagy lejtésű területen leáramló víz sebességének, illetve romboló és építő munkájának megfigyelésével. – A talaj pusztulásának vizsgálata mohával beültetett, illetve anélküli homokdombokra locsolt víz megfigyelésével. – A hőingadozás és a jég szerepének tisztására a kőzetek aprózódásában, mészkődarabot napsugárral, vagy radiátorral való felmelegítése után vízbe áztatni, majd a hűtőszekrény fagyasztó részébe helyezni és 1-2 óra után megvizsgálni az eredményt. – A szél felszínformáló munkájának vizsgálata, terepasztalon száraz homok hajszárítóval való egyenletes fújásának megfigyelése. – A talaj vizsgálata páros munkában, különböző talajtípusok szerkezetének, színének, mésztartalmának, vízáteresztő képességének, vízfelvevő képességének megfigyelésével; a megfigyelt eredmények táblázatba foglalásával és értékelésével. – A szelektív hulladékgyűjtés elkezdése, ha még nem történt meg eddig. Szelektív gyűjtőhelyek felkutatása a környéken. – Interaktív játék a szelektív hulladékgyűjtésről. 2008/177. szám 5. A TÉMAKÖR CÍME Nálatok, laknak-e állatok? KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Én-képességek – Önállóság – Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK – Haszonállatok a ház körül: Háziasítás, tenyésztés. A háziállat alkalmatlan önálló életre: állattartás, és annak a szabályai. – A szarvasmarha és rokonai: Gerinces, emlős, párosujjú patás. Fején tülkös szarv. Növényevő, fogazata növényevő: elől metsző fogak, hátul redős őrlőfogak (zápfogak). Táplálék emésztése összetett gyomorral, sok idő alatt, kérődzéssel történik. Bika, tehén, borjú. Húsáért, tejéért, bőréért tartják. Juh és kecske, közeli rokona a szarvasmarhának. Kevésbé igényesek. Tejükért, húsukért, de a juhot főleg gyapjáért tartják – Házi sertés: Gerinces, emlős, párosujjú patás. Mindenevő, fogazata mindenevő: elől metszőfogak, hátul gumós őrlőfogak (zápfogak), kettő között hegyes szemfogak. A táplálék emésztése egyszerű gyomorral és hosszú bélrendszerrel történik. Kan, koca, malac, süldő. Régebben zsírjáért, mostanában inkább húsáért tartják, de bőrét is feldolgozzák. – Ló: Gerinces, emlős, páratlanujjú patás. Növényevő, fogazata növényevő: elől metsző fogak, hátul redős őrlőfogak (zápfogak). A táplálék emésztése egyszerű gyomorral és hosszú bélrendszerrel történik. Mén, kanca, csikó. Régebben nélkülözhetetlen társa volt az embernek, ma sportolásra tartják. – Baromfiudvar állatai: Gerinces madarak. Szárnyuk van, testüket toll (pehely, fedő és evező) borítja. Mindenevő állat. Szájnyílásuk a csőr. Tojással szaporodnak. Húsukért, tojásukért, tollukért tenyésztik őket. Házi tyúk: kapirgálóláb; kotlás, csibék fészekhagyók. Kakas, tyúk, csibe, csirke. Pulyka: a tyúk közeli rokona, jóval nagyobb, egyre népszerűbb. Házi kacsa, házi lúd: vízhez közeli életmód, testük csónak alakú, úszóláb. Mindenevő állatok. Csőrük lemezes. Fiókáik fészekhagyók. A házi kacsát húsáért, a házi ludat májáért és tolláért is tenyésztik. – A ház körül élő állatok: Bármilyen, az adott otthoni környezetben található állatról kiselőadás készítése és tartása. Például: házi egér, vándorpatkány, füstifecske, széncinege, feketerigó, szarka, fehér gólya, kutya, macska, házi veréb, galamb, varjú, csótány, bodobács, darázs, éti csiga, ezüstös ősrovar, földigiliszta, fülbemászó, hangya, katicabogár, muslinca, pincebogár, pók stb. Ajánlott olvasmányok, ajánlott források: Janice VanCleave: SH Junior Biológia; Gerald Durrell: Az amatőr természetbúvár; Winkler Róbert: Nagyvárosi természetbúvár; film: T.ZS.M. Filmgyártó Betéti Társaság: Nagyvárosi természetrajz – avagy élővilágunk a pincétől a padlásig; Néhány internetes oldal: www.katki.hu/RMH/index.html, http://www.edenkert.hu/cikkek/vendetta_a_katicaert, http://haziallat.lap.hu/, http://hu.wikipedia.org/wiki/H%C3%A1zias%C3%ADt%C3%A1s, 2008/177. szám AJÁNLOTT TEVÉKENYSÉGEK – Mindenképpen javasolt egy közeli tanyasi udvar, vagy állatkerti parasztudvar meglátogatása és az állatok testközelből történő megfigyelése. – Az összetett gyomor részeinek vizsgálatára nagy adag zöldség zöldjének, vagy zeller levelének rövid ideig való turmixolása (bendő rész), aprított növény golyókká formázása (recés gyomor), a gombócok újra mixelése (kérődzés), kicsi ecettel együtt még egy kis idejű darálása (leveles gyomor), egy tálba tevése és fóliával való letakarása (oltógyomor), majd néhány órás állás utáni megfigyelésével. – Aludttej és túró készítése házi, dobozos friss tej, illetve dobozos tartós tejből. A végeredmény vizsgálatával. – Tojás részeinek vizsgálata feltört tyúktojáson. – Különböző állatok koponyáinak összehasonlítása, fogazataik alapján annak eldöntése, hogy melyik táplálkozási típushoz tartoznak. – Tollak különböző szerepének vizsgálata, pehely, fedő és evező tollak összehasonlításával. – Fedőtoll tiszta vízbe illetve étolajjal szennyezett vízbe mártása, a vízlepergetés, illetve a levegő megkötés változásának megfigyelése. – Madáretető készítése, kihelyezése a megfelelő helyre, és rendszeres feltöltése magokkal a téli hónapokban. – Földigiliszta-farm készítése és a földigiliszták számára kedvező környezet létrehozása; a giliszták talajforgató munkájának megfigyelése a rétegek összekeveredésén. – A rejtőszín vizsgálata adott füves területre kiszórt különböző színű fonaldarabkák megkeresésével és a találati hatékonyság megfigyelésével. – Kiselőadás készítése szabadon választott otthoni környezetben található állatról PowerPoint program használatával; információk gyűjtése az internetről; adatok, képek elmentése erre a célra létrehozott új mappába. 6. ZÁRÓPROJEKT A TÉMAKÖR CÍME Zárólakoma KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Adatokkal (információval) való műveleti képességek – válogató, osztályozó, rendszerező képesség. – Figyelem, megfigyelés – Szabálykövetés – Tervezés, tervmegvalósítás Én-képességek – Önállóság Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK – A tápanyagok ételekkel és italokkal kerülnek szervezetünkbe. Mennyisége, minősége. – A tápanyagok csoportjai, és jellemzőik: fehérjék, szénhidrátok, cukrok, zsírok, olajok, ásványi sók, víz, vitaminok, növényi rostok. 2008/177. szám – Az egészséges táplálkozás. – Hideg és/vagy meleg ételek közös elkészítése. – Évzáró lakoma elfogyasztása. Mindenféle receptkönyvek; Dósa Éva – Komjáthy Anna: Hamm; GEO-magazin 2006. február; Weboldalak: http://www.tutireceptek.hu/; http://www.mazsola.hu/; http://gyerekkonyha.lap.hu/; AJÁNLOTT TEVÉKENYSÉGEK – Különféle egészséges, könnyen elkészíthető étel receptjeinek gyűjtése. – A saját táplálkozás vizsgálata a gyerekek összes ételeinek néhány napon át tartó lejegyzésével és vizsgálatával. – Tápanyagok csoportosítása csoportokban, tabló készítése reklámújságokból kivágott ételek, termékek képeiből. – Az évzáró lakoma menüjének közös megtervezése, az alapanyagok (lehetőleg) közös beszerzése piacon, zöldségesnél. – A lakoma közös elkészítése, majd elfogyasztása (kerti parti keretében, az osztályteremben, kint a zöldben piknikezve, akár a szülőkkel együtt stb.) A TOVÁBBHALADÁS FELTÉTELEI – Legyen képes konkrét természeti formák, tárgyak, élőlények és egyszerű jelenségek, folyamatok megfigyelésére, tapasztalatainak rögzítésére élőszóban, rajzban és írásban. Tudja felidézni a természeti és az ember által létesített környezetére vonatkozó konkrét, szemléletes képi tartalmakat. E képzetek alapján tudjon ítéleteket alkotni, következtetéseket levonni. – Legyen képes a leggyakoribb térképjelek alapján elemi térképhasználatra. Fogalmazza meg, milyen az aktuális időjárás. Tudja megkülönböztetni a különböző halmazállapotokat, és értse azok változását. Jellemezze az évszakokat időjárásuk szerint. Ismerje az időjárást kialakító legfontosabb tényezőket. Jellemezze éghajlatunkat. Ismerje az időjárási események és a felszín változása közötti összefüggéseket. – Tudja értelmezni az egyszerű felszínformákat kialakulásuk szerint. Tudjon jellemző tulajdonságokat mondani megfigyelt kőzetmintákról. Ismerje fel az emberek földrajzi környezetet veszélyeztető tevékenységét. Értse meg, hogy a környezet állapotának romlásáért az emberek a felelősek. – Tudja megkülönböztetni leggyakoribb gyümölcseinket, zöldségnövényeinket. Megfigyelt tulajdonságaik alapján jellemezze azokat. Ismerje a táplálkozásunkban betöltött szerepüket. – Ismerje fel a települési környezet leggyakrabban előforduló állatait és a háziállatokat. – Legyen képes információkat keresni könyvtárban, és az interneten.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes